
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Τροποποίηση του ρυμοτομικού σχεδίου Πύργου (Ηλείας). 

Τροποποίηση του ρυμοτομικού σχεδίου Ηρακλείου 
(Κρήτης) και επιβολή προκηπίου . 

Καθορισμός χώρου στην εκτός σχεδίου περιοχή του 
ρυμοτομικού σχεδίου Αλίμου (Αττικής) για την ανέ¬ 
γερση κτιρίου του Οργανισμού Απασχολήσεως Εργα¬ 
τικού Δυναμικού καθώς και καθορισμός των όρων 
και περιορισμών δόμησης αυτού . 


1 

2 


3 


ΠΟΛΕΟΔΟΜΙΑ 


ΔΙ 


( 1 ) 

Τροποποίηση του ρυμοτομικού σχεδίου Πυργου (Ηλείας). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ.» της 17 Ιουλίου 1923, όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα αρθρα 

του 3, 9, 29 και 70. 

2. Τις διατάξεις του Ν. 947/1979 «περί οικιστικών 
περιοχών» (ΦΕΚ 169/Α) και ειδικότερα το άρθρο του 
62 (παρ. 1). 

3. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα του 2, 3 και 7. 

4. Τις υπ* αριθ. 188/83 και 238/84 πράξεις του Δημο¬ 
τικού Συμβουλίου Πύργου. 


5. Τις υπ’ αριθ. 449/83 και 183/1984 γνωμοδοτήσεις 
του Κεντρικού Συμβουλίου Χωροταξίας, Οικισμού και 
Περιβάλλοντος. 

6. Την υπ’ αριθ. 558/1984 γνωμοδότηση του Συμβουλίου 
της Επικρατείας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου 
Πύργου (Ηλείας) με το χαρακτηρισμό του με στοιχεία 
ΑΒΓΔΕΖΗΘΙΚΛΜΑ τμήματος του οικοδομικού 
τετραγώνου που περικλείεται από τις οδούς Μπότσαρη, 
Γερμανού, Πατρών και Συλαϊδοπούλου ως χώρο Δημοτικού 
Θεάτρου όπως φαίνεται στο σχετικό πρωτότυπο διάγραμμα 
σε κλίμακα 1:200 που θεωρήθηκε από τον Προϊστάμενο 
της Διεύθυνσης Πολεοδομικών Εφαρμογών με την υπ’ αριθ. 
61536/1984 πράξη του και που συνοπτικό του αντίτυπο 
δημοσιεύεται με το παρόν Διάταγμα. 

Άρθρο 2. 

Στον παραπάνω χώρο που χαρακτηρίζεται με το, άρθρο 
1 του παρόντος ως χώρος Δημοτικού Θεάτρου επιβάλλεται 
προκήπιο με πλάτος μεταβλητό από δεκατέσσερα μέτρα 
και σαράντα εκ. (14,40) μέχρι δεκαέξι (16) μέτρα στην 
πλευρά που έχει πρόσωπο στην οδό Μπότσαρη, όπως φαί¬ 
νεται στο ίδιο διάγραμμα. 

Άρθρο 3. 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 17 Οκτωβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΟΡΟΥ ΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΧ 

















ΕΦΗΜΕΡΙΧ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟΝ) 


( 2 ) 

Τροποποίηση του ρυμοτομικού σχεδίου Ηρακλείου (Κρήτης) 
και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ.» της 17 Ιουλίου 1923, όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα του 

3, 9 και 70. 

2. Τις διατάξεις του Β. Δ/τος της 8/12.9.1923 «περί 
καθορισμού της κατά το άρθρον 3 του από 17.7.1923 
Ν. Δ/τος περί σχεδίων πόλεων κ.λπ. προθεσμίας» (ΦΕΚ 
257/Α) σε συνδυασμό με τις διατάξεις του Ν. 1065/1980 
«περί κυρώσεως Δημοτικού και Κοινοτικού Κώδικα» 
(ΦΕΚ 168/Λ) και ειδικότερα το άρθρο του 27 (παρ. 3). 

3. Τις διατάξεις του Ν. 947/1979 «περί οικιστικών 
περιοχών» (ΦΕΚ 169/Α) και ειδικότερα το άρθρο του 62 
(παρ. 1). 

4. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα του 2, 3 και 7. 

5. Το υπ’ αριθ. 30299/1967/1983 έγγραφο της Διεύ¬ 
θυνσης Πολεοδομικούν Μελετών Λοιπών Οικισμών στο 
Δήμο Ηρακλείου για τήρηση της νόμιμης διαδικασίας από 
το οποίο προκύπτει ότι η προθεσμία πέρασε άπρακτη. 

(>. Την υπ’ αριθ. 309/1983 γνωμοδότηση του Κεντρικού 
Συμβουλίου Χωροταξίας. Οικισμού και Περιβάλλοντος. 


7. Την υπ’ αριθ. 567/1984 γνωμοδότηση του Συμβου¬ 
λίου της Επικράτειας με πρόταση του Υπουργού Χωροτα¬ 
ξίας, Οικισμού και Περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου 
Ηρακλείου (Κρήτης), στα οικοδομικά τετράγωνα 635 και 
636, όπως φαίνεται στο σχετικό πρωτότυπο διάγραμμα 
σε κλίμακα 1:200, που θεωρήθηκε από τον Προϊστάμενο 
της Δ/νσης Πολεοδομικών Εφαρμογών, με την πράξη του 
62486/1984 και που συνοπτικό του αντίτυπο δημοσιεύεται 
με το παρόν Διάταγμα. 

Άρθρο 2. 

Στην πρόσοψη των οικοπέδων, οικοδομημένων ή μη, 
που βρίσκονται στο οικοδομικό τετράγωνο 636 και έχουν 
πρόσωπο στη Λεωφ. Ακαδημίας, επιβάλλεται προκηπιο 
πλάτους τεσσάρων (4) μέτρων, όπως φαίνεται στο παρα¬ 
πάνω διάγραμμα. 

Άρθρο 3. 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνησεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 17 Οκτωβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΧ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

(3) 

Καθορισμός χώρου στην εκτός σχεδίου περιοχή του ρυμο¬ 
τομικού σχεδίου Αλίμου (Αττικής) για την ^ανέγερση 
κτιρίου του Οργανισμού Απασχολήσεως Εργατικού 
Δυναμικού καθώς και καθορισμός των όρων και περιο¬ 
ρισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» (ΦΕΚ 33Α/1983) και ειδικότερα το άρθρο 26. 

2. Την υπ’ αριθ. 197/16.11.1983 πράξη του Δημοτικού 
Συμβουλίου Αλίμου (Αττικής). 

3. Την υπ’ αριθ. 307/1983 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

4. Την υπ’ αριθ. 604/1984 γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε: 

Άρθρο 1. 

Καθορίζεται χώρος .στην εκτός σχεδίου περιοχή «Τρά- 
χωνες» του ρυμοτομικού σχεδίου Αλίμου (Αττικής), για την 
ανέγερση κτιρίου του Οργανισμού Απασχολήσεως Εργατι¬ 
κού Δυναμικού, καθοριζομένης συγχρόνως και της θέσης 
και της διάταξης αυτού, όπως φαίνεται με στοιχεία ΑΙ1ΓΔΑ 
στο σχετικό πρωτότυπο διάγραμμα σε κλίμακα 1:1000, 


που θεωρήθηκε από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθ. 65637/1984 
πράξη του και που συνοπτικό του αντίτυπο δημοσιεύεται 
με το παρόν Διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου 
καθορίζονται ως εξής : 

1) Μέγιστο ποσοστό κάλυψης τριάντα επτά τοις εκατό 
(37 %) της επιφάνειας του. 

2) Συντελεστής δόμησης ένα και εβδομήντα έξι εκατο¬ 
στά (1,76). 

3) Μέγιστο ύψος του κτιρίου δέκα μέτρα και ογδόντα 
εκατοστά του μέτρου (10,80), όροφοι 4. 

Άρθρο 3. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 25 Οκτωβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ: ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΕ 




ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

